Source: https://poradna.hnonline.sk/otazka/odpor-voci-platobnemu-rozkazu-0
Timestamp: 2020-02-22 00:36:52+00:00
Document Index: 15013841

Matched Legal Cases: ['Súd ', 'Súd ', 'súd ', 'súd ', 'súd ', 'súd ']

Odpor voči platobnému rozkazu | HNporadňa
Domov » Právo » Odpor voči platobnému rozkazu
Odpor voči platobnému rozkazu
chcela by som Vás poprosiť o odbornú radu ohľadne môjho problému.
Ako živnostník som prevádzkovala kamennú predajňu. Mesiace december 2015 - február 2016 boli natoľko slabé, že som bola nútená túto prevádzku zatvoriť. Žiaľ nemala som dostatok finančných prostriedkov na úhradu poslednej faktúry svojmu dodávateľovi dverí a zostala som mu dlžná sumu 872,34€ (plná výška faktúry bola 1072,34€, čiastočnú úhradu vo výške 200,-€ som vykonala v decembri 2015).
Dňa 01.07.2015 som si prevzala zásielku zo súdu so žalobou o zaplatenie 872,34€ s príslušenstvom - Návrh na vydanie platobného rozkazu, spolu so samotným platobným rozkazom, ku ktorému mám lehotu na podanie odporu do 15 dní. Chcem sa preto spýtať, či je možné podať odpor z dôvodu insolventnosti a požiadať o predĺženú lehotu na zaplatenie dlžnej sumy, teda splátkový kalendár? Samotný záväzok uznávam. A môžem napríklad uviesť, že taktiež splácam svoj záväzok po lehote splatnosti voči prenajímateľovi priestorov, v ktorých sa moja predajňa nachádzala, a ktorý som tiež z dôvodu insolventnosti nebola schopná uhradiť včas, pričom som sa so svojim veriteľom dohodla na splátkovom kalendári a tento riadne dodržiavam a predpísané splátky uhrádzam v stanovenom termíne? Toto viem preukázať výpismi z účtu a predložením samotnej dohody o splácaní dlhu.
Vopred Vám ďakujem, ak si na môj problém nájdete čas.
Zuzana Kubíková sa opýtal/a 10.7. 2016 o 14:24 v kategórii Právo
Katarína Kováčová pred 3 rokmi 7 mesiacmi
Skôr sa uberte smerom k dohode o splátkach s navrhovateľom ešte v uvedenej lehote. On aj v tomto štádiu súdneho konania môže zobrať návrh zo súdu späť , len by ste ho mohla presvedčiť o tom, že dlh budete hradiť.
Katarína Krasničanová pred 3 rokmi 7 mesiacmi
ak dlh chcete zaplatiť, ale potrebujete získať dlhší čas zaplaťte veriteľovi čiastku, ktorá vás nezruinuje (napr. 50 Eur) priamym vkladom na účet veriteľa v banke a podajte v zákonnej lehote odpor proti platobnému rozkazu z dôvodu zaplatenia predmetnej čiastky, o ktorej doklad odošlete s odporom ako dôkaz o zaplatení. Súd nariadi pojednávanie cca asi do 6 mesiacov. Zatiaľ plaťte každý mesiac nejakú čiastku (napr. 50 Eur.) tak isto priamym vkladom na účet veriteľa, aby ste mali dôkaz, že splácať môžete a aj dokážete. Súd Vám s najväčšou pravdepodobnosťou schváli splátky tak, aby ste to zvládli.
Ak budete čakať na stiahnutie žaloby so strany veriteľa, môže Vám uniknúť zákonná lehota 14 dní na podanie odporu proti platobnému rozkazu a ten sa stane následne právoplatným a vymožiteľným exekútorom - toto asi nechcete.
Zuzana Kubíková pred 3 rokmi 4 mesiacmi
ďakujem Vám veľmi pekne, postupovala som tak ako ste mi radili a s veriteľom som sa dohodla na mesačných splátkach, pričom prvé dve som už uhradila. Na súd som v stanovenej lehote stihla podať odpor s odôvodnením, že som sa s veriteľom dohodla na splátkovom kalendári. Teraz mi prišlo predvolanie na pojednávanie, súd považuje za potrebné ma vypočuť. Chcem sa teda ešte prosím spýtať, či sa musím na súd naozaj dostaviť alebo môžem napísať napríklad, že súhlasím s prejednaním veci v mojej neprítomnosti? Z môjho pohľadu je to už len zbytočná strata času, tak pre mňa a rovnako myslím aj pre súd. Závažnejšie kauzy sa ťahajú roky a odročujú a odročujú, a súdy sa zatiaľ zapodievajú s takýmito podľa mňa zbytočnými pojednávaniami. Raz sa veriteľ a dlžník dohodli, dohoda sa preukázateľne plní, tak nerozumiem čo a načo potrebuje súd ešte prejednávať..?
Vopred Vám ďakujem veľmi pekne ak si opäť nájdete na mňa chvíľku čas.